Owen Hargreaves

Owen Lee Hargreaves (s. 20. tammikuuta 1981 Calgary, Alberta, Kanada) on englantilainen jalkapalloilija. Hänellä on myös Kanadan ja Saksan kansalaisuudet. Hargreavesin pelipaikka on puolustava keskikenttäpelaaja.

180 senttimetriä pitkä Hargreaves siirtyi Bayern Müncheniin jo vuonna 1997 Calgary Foothillsin joukkueesta. Ykkösjoukkueessa hän debytoi kuitenkin vasta kaudella 2000–2001. Yhteensä hän pelasi 145 liigaottelua ja teki niissä viisi maalia. Hänen suurimpia saavutuksiaan Bayernissä olivat neljä Saksan mestaruutta (2001, 2003, 2005 ja 2006), kolme Saksan Cupin voittoa (2003, 2005 ja 2006), Saksan Liigacupin voitto 2004, Mestarien liigan voitto 2001 ja Maailmanpokaalin voitto vuodelta 2001. Vuonna 2001 hänet valittiin lisäksi Bundesliigan parhaaksi nuoreksi pelaajaksi.

Toukokuun lopulla 2007 Hargreavesin kauan spekuloitu ja odotettu siirto Manchester Unitediin tapahtui. Brittiläismedioiden mukaan siirtosumma oli 17 miljoonaa puntaa. Münchenistä lähdön syyksi seuran puheenjohtaja Karl-Heinz Rummenigge sanoi olevan seuran surkea kausi 2006–2007, jolloin Saksan suurseura jäi Bundesliigassa vasta sijalle 4. Mestarien liigastakin ulos jäänyt Bayern München uudisti joukkuettaan kaudeksi 2007–2008 radikaalisti.http://www.futismaailma.com/uutiset/sahke_uutiset.php?id=15278  Siirtoikkunan avautuessa 1. heinäkuuta Hargreavesin sopimus julkistettiin virallisesti. Siirtosummaksi ilmoitettiin 17 miljoonaa puntaa.http://news.bbc.co.uk/sport1/hi/football/teams/m/man_utd/6707995.stm

ManU:ssa Hargreaves sai pelipaidan numerokseen #4, jota oli ennen häntä käyttänyt Gabriel Heinze.  Hargreaves debytoi Unitedissa ystävyysottelussa Peterborough Unitedia vastaan 4. elokuuta 2007. Liigadebyyttinsä englantilainen teki kauden kolmannessa ottelussa Manchesterin derbyssa, jossa City oli parempi numeroin 1–0. Maalitilinsä hän avasi 1. maaliskuuta 2008, tehden vapaapotkusta maalin Fulhamia vastaan.

Englannin maajoukkueessa Hargreaves debytoi elokuussa 2001 pelatussa ottelussa Alankomaita vastaan. Yhteensä 42 maaottelua pelannut Hargreaves oli mukana 2002 MM-kisoissa ja hänet nimettiin mukaan myös 2006 MM-kisoihin.

 Tilastot 
+ Pelatut ottelut/maalitSeuraKausiKansallinen liigaKansallinen CupKansainvälinenYhteensäOttelutMaalitOttelutMaalitOttelutMaalitOttelutMaalitBayern München2000–200114010401902001–20022904014<SUP>a<SUP>04702002–200325151503522003–200425230603422004–200527132803832005–200616142302232006–2007901050150Yhteensä145521545021110Manchester United2007–200823230803422008–2009200010302009–2010100000102010–201110000010Yhteensä2723090392Manchester City2011–201210100020Yhteensä10100020Uralla yhteensä173725554025212
aSisältää Toyota Cup ottelut.

 Saavutukset 

Mestarien liigan mestaruus: 2001, 2008
Saksan Bundesliigan mestaruus: 2001, 2003, 2005, 2006
Saksan Cup mestaruus: 2003, 2005, 2006
Saksan Liigacup mestaruus: 2004
Valioliigan mestaruus: 2008, 2009
Intercontinental Cup mestaruus: 2001

 Lähteet 



 Viitteet 

 Aiheesta muualla 
Hargreaves FootballDatabase-tietokannassa 

Luokka:Englantilaiset jalkapalloilijat
Luokka:Vuonna 1981 syntyneet
Luokka:Elävät henkilöt